Zapisnik sa 12. sjednice nastavničkog vijeća 01.06.2020 s početkom u 11h

Dnevni red:

1) Obrana završnog rada

2) Ispiti državne mature

3) Ispunjavanje matičnih knjiga i potpisivanje svjedodžbi

4) Dopunski nastavni rad

5) Kalendar aktivnosti do kraja školske godine

6) Regionalni centar kompetencija - novosti

7) Ostale obveze nastavnika

8) Razno

Prije samog početka sjednice ravnateljica je predstavila novu kolegicu.

**Ad 1)** Ravnateljica je obavijestila članove nastavničkog vijeća da obrana završnog rada počinje sutra 02.06.2020. i traje do petka 05.06.2020. te je podsjetila na obavezno pridržavanje epidemioloških mjera. Također je obavijestila da će konačan redoslijed obrana biti objavljen na Internet stranici škole.

**Ad 2)** Ravnateljica je podsjetila članove nastavničkog vijeća da provjere raspored dežurstva na oglasnoj ploči. Upoznala ih je s epidemiološkim preporukama i naglasila da ih se treba pridržavati.

**Ad 3)** Ravnateljica je obavijestila članove nastavničkog vijeća da je prema epidemiološkim preporukama napravljen raspored preuzimanja matičnih knjiga i potpisivanja svjedodžbi kojeg se treba pridržavati.

**Ad 4)** Ravnateljica je obavijestila članove nastavničkog vijeća da će se s dopunskim radom započeti u utorak 30.06.2020. u školi prema naknadnom rasporedu pridržavajući se epidemioloških mjera. Upoznala je članove nastavničkog vijeća da prema Uredbi Vlade Republike Hrvatske ove godine ima 3 popravna roka.

**Ad 5)** Ravnateljica je obavijestila članove nastavničkog vijeća da se kalendar aktivnosti do kraja školske godine nalazi na oglasnoj ploči.

**Ad 6)** Ravnateljica je obavijestila članove nastavničkog vijeća da se čeka potpisivanje ugovora za soft programe. Također ih je izvijestila da će selidba u prostor Regeneracije biti u lipnju 2021.

**Ad 7)** Ravnateljica je obavijestila članove nastavničkog vijeća da se upisi u prvi razred srednje škole održavaju od 27.07. do 31.07.2020. te da će raspored dežurstva biti naknadno.

**Ad 8)** Ravnateljica je pročitala članovima nastavničkog vijeća izvješće o izvanučioničkoj nastavi koje se nalazi na Internet stranici škole.

Oslobođenje od nastave TZK-a, 2 učenice trajno su oslobođene do 26.06.2020.

Voditeljica računovodstva obavijestila je članove nastavničkog vijeća o novom načinu preuzimanja platnih lista putem osobnog korisničkog pretinca u sustavu e-građanin te ih je zamolila ukoliko nemaju otvoren taj sustav da to učine čim prije.

Tajnica je obavijestila članove nastavničkog vijeća o korištenju godišnjeg odmora koji će biti podijeljen u 3 dijela: od 17.07. do 18.08.2020., 02. i 03.11.2020. te od 24.12.2020. do 04.01.2021.

Obavijestila je članove nastavničkog vijeća da ove godine nove udžbenike biraju samo predmeti koji idu po novom kurikulumu, te je zamolila predsjednike stručnih aktiva da naprave popis udžbenika.

Voditeljica smjene podsjetila je članove nastavničkog vijeća da pregledaju svoje evidencijske liste za travanj i svibanj te da ih potpišu. Također ih je obavijestila da izvješća o realizaciji treba predati do 26.06.2020.

Ravnateljica je zahvalila svim zaposlenicima na velikom trudu koji su uložili tijekom ovih kriznih mjeseci.

Sjednica je završila u 11:50h.

Zapisničarka:

Magdalena Glavić